《清溪县》
清代·李世杰

踏破层云下碧霄，沈黎烟景晚萧萧。山分僰道蛮天迥，路向乌斯异国遥。

荒邑衙斋供馆舍，民居板屋耐飘摇。无眠一夜风声急，似听钱塘八月潮。

作者简介：（1716—1794）清贵州黔西人，字汉三，一字云岩。少时喜骑射拳勇。乾隆九年，入资为巡检。二十二年，擢至江苏泰州知州。以审结积压讼案，为上司所激赏。累擢为四川按察使，金川之役，督军需，屡次解决军中困难事务。后迁四川总督，以休养生息为宗旨，四川经济，渐复旧观。官至兵部尚书。卒谥恭勤。有《家山纪事诗》、《南征草》。